google/wiki40b huggingface dataset:
Cochise

Biografi

Han var kjent for å ha startet sin egen del av stridighetene i 1861. Cochise hadde inntil da arbeidet som treflekker på Apache Pass-diligencestasjonen på Butterfield Overland Stage Line (Butterfield diligencelinje).
Den utløsende faktor for dette opprøret var en beskylding fra en hvit godseier om at Cochise og flere av hans venner hadde kidnappet hans lille sønn. Cochise og fem andre ble bedt om å komme inn til avhør. De ble garantert  fritt leide av øverstkommanderende for de amerikanske soldatene på stedet, løytnant Bascome. Avhøret foregikk i et armè-telt. 
Chokonene bedyret i avhøret at de ikke hadde noe å gjøre med denne kidnappingen. Senere viste det seg at de fortalte sannheten. Da Cochise og de fem andre ikke ville tilstå, bestemte lt. Bascome seg for å arrestere dem. Det oppsto kamp og det endte med at en av indianerne ble drept, fire arrestert, mens Cochise på mirakuløst vis klarte å skjære seg ut av teltet og komme seg unna. På dette tidspunktet hadde han tre kuler i kroppen. 
For å få frigitt de fire chokonene som var i hærens varetekt tok Cochise og hans menn flere hvite til fange for å forsøke en byttehandel. Lt. Bascome svarte med å henge et halvt dusin chokonner, deriblant flere slektninger av Cochise.
Etter dette var Cochise i krig med den amerikanske hæren i lang tid før han sluttet fred og aksepterte en tilværelse i et reservat i 1872.  I en lang periode kjempet han sammen med Juh og Mangas Coloradas. 
Cochise var kjent for å være stor og sterk og meget intelligent. Han var nysgjerrig på hvordan de hvite levde og skaffet seg flere venner blant de hvite amerikanerne.
Han giftet seg med Dos-teh-seh, datteren til Mangas Coloradas, på 1830-tallet. De fikk barna Taza (1842–1876) og Naiche (c. 1856–1919).
Cochise døde i juni 1874 av sykdom, antagelig magekreft. Han regnes av mange for å ha vært en av de aller største Apache-høvdingene.
Det finnes idag ingen fotografier tilgjengelig av Cochise. Cochise County i Arizona er oppkalt etter ham.
Tasta sykehjem

Tasta sykehjem er et privat sykehjem som eies av foreningen Menighetenes Alderssenter. Sykehjemmet ble bygget i 1978, men senere rehabilitert og ombygget i 2000-2001.
Sykehjemmet har 145 heldøgnsplasser og 27 dagsenterplasser, og har en langvarig driftsavtale med Stavanger kommune. Dette er det største sykehjemmet i Stavanger, og en av de største diakonale virksomhetene på Vestlandet.
Ved sykehjemmet er det etablert et diakonisenter, som arbeider med å realisere virksomhetens diakonale profil.
Wayfarers Chapel

Wayfarers Chapel, også kjent som «Glasskapellet», ligger i Rancho Palos Verdes i California. Den er kjent for sin unike og moderne arkitektur, samt beliggenheten på klippene ovenfor Stillehavet. Kirken er en del av Swedenborgian Church of North America, og er et minnesmerke til stifteren, Emanuel Swedenborg.
Kirken ble designet av Lloyd Wright, sønnen til Frank Lloyd Wright, på slutten av 1940-tallet, og ble bygget mellom 1949 og 1951. Tilbygg er blitt lagt til senere, inkludert et tårn og et besøksrom.
I likhet med mange av Wrights bygninger har kirken geometrisk design, og inkorporerer det naturlige landskapet i designet. Kirken er inkludert på National Register of Historic Places.
Det er populært å gifte seg både i selve kapellet og på området utenfor, grunnet den gode utsikten.
I TV-serien The O.C. ble kirken brukt både til bryllup og begravelser. Den ble også såvidt vist i TV-serien Sliders.
Baltsjik

Baltsjik (Балчик) er en by i Dobritsj oblast i østlige Bulgaria med ca. 25 000 innbyggere (2006). Byen ligger ved Svartehavet, omkring 40 kilometer nord for Varna. Stedet er omgitt av hvite kalkstensklipper og har en populær fribåtshavn samt en strandpromenade. Den største severdigheten er den botaniske tregården ved dronning Marias sommerpalass. 
Temperaturen ligger normalt på 27-30 grader celsius om sommeren og vanntemperaturen på 23-24 grader.
Saltnivået i Svartehavet ligger på 1,8%. Sammenlignet har Middelhavet et nivå på ca. 3,8%.
Byen var hovedstad en kort periode i det 14. århundre.
Grunnkretser i Skjervøy kommune

Grunnkretser i Skjervøy kommune er delområder og grunnkretser som seksjonerer Skjervøy kommune, Troms, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Dominicus Nagel Bech

Liv

Han var sønn av offiseren Dominicius Nagel Bech (død 1843) og Kiøniche Bolette Harboe (død 1859). Han fikk skolegangen i Bergen og ble student i 1828. I 1839 ble han cand. jur. Alt i 1835 var han blitt ansatt som amanuensis i Riksarkivet, som han ofte bestyrte under riksarkivarens sykdom. I 1852 ble han utnevnt til stiftsarkivar i Trondheim, hvor han døde året etter.
Bech utga en kort beskrivelse av Trondheim domkirke. I 1842 skrev han en oversikt over Riksarkivets historie i Den Constitutionelle. Han skrev også noen artikler om historiske emner i Morgenbladet. I 1843 innbød han til subskripsjon på en Historisk-topografisk Haandbog over Kongeriget Norge, men planen ble aldri satt ut i livet.
Saffron Walden

Kultur

Audley End House, en gang et av de største herregårder i England, er i dag administrert av English Heritage og åpne for offentligheten. I løpet av sommermånedene blir det arrangert piknikkonserter og en større konsert i stil med BBC Promenade Concerts på dens eiendom. Audley Ends miniatyrjernbane, opprinnelig bygd av lord Braybrooke, strekker seg 2,4 km gjennom skogslandet rundt Audley End House, og ble første gang åpnet i 1964.
Aslan Maskhadov

Maskhadovs død

8. mars 2005 annonserte FSBs leder, Nikolaj Patrusjev, at spesialstyrker hadde «utført en operasjon i landsbyen Tolstoj-Jurt, hvor den internasjonale terroristen og leder av militsgrupper, Maskhadov ble drept, og hans medkumpaner ble arrestert». Samtidig ble bildet av Maskhadovs lik  vist på russisk fjernsyn.
Nesohispa

Utseende

En middelsstor (8 -11 millimeter), avlang og slank, ganske flat, blank, svartbrun bladbille. Antennene er omtrent så lange som hode + pronotum med 11 ledd. Hodet har en kort, forlenget "snute" mellom antennefestene. Pronotum er firkantet, sidekantene litt innsvungne, dekkvingene nokså lange og jevnbrede, med 8-10 rader av fine punkter, uten opphøyde lengderibber. Beina er temmelig korte.

Levevis

Både larver og voksne lever på planter og eter fra dem. Arten lever på palmer.

Utbredelse

Slekten er endemisk for Seychellene.
Guido De Ruggiero

Liv

De Ruggiero fikk en grad i rettsvitenskap ved Universitetet i Napoli, men studerte også filosofi. Fra 1923 underviste han i filosofihistorie ved Universitetet i Messina og fra 1925 ved Universitetet i Roma. Som motstander av fascismen var han en av dem som undertegnet de antifascistiske intellektuelles manifest i 1925.
I 1942 ble han avsatt fra stillingen ved universitetet, arrestert og først løslatt ved Mussolinis fall 25. juli 1943. Han ble deretter utnevnt til rektor ved Universitetet i Roma, og deltok som undervisningsminister i Ivanoe Bonomis andre regjering i 1944. Han var en av stifterne av det politiske partiet Partito d'Azione.
Av filosofisk retning tilhørte De Ruggiero idealismen, og politisk var han liberal. Han skrev blant annet en stor filosofihistorie i 13 bind, Storia della filosofia (1918–1947), og leverte bidrag i flere av samtidens tidsskrifter, blant andre La Cultura og Benedetto Croces La Critica.
Speil (film)

Handling

Speil tar utgangspunkt i en syk mann, «Aljosja», som er filmens forteller. I sin åndelige krise husker han forskjellige episoder fra sitt eget liv. Filmen veksler mellom samtidsscener, barndomsscener og historiske nyhetsklipp.

Konsept og metode

Andrej Tarkovskij ønsket i Speil å omsette personlige minner til filmformatet, og det uten å tilegne filmen nye elementer med den hensikt å skape interesse hos seeren. Fortellerens sykdom er, ifølge ham selv, den eneste kreerte episoden. I filmens helhet blir denne fiktive episoden utgangspunktet for alle andre. På en måte har Tarkovskij med dette inntatt rollen som hovedperson i sin egen film, da det er minner fra hans liv seerne blir presentert for. Måten minnene legges frem på har ofte blitt sammenliknet med den teknikken som i litteraturen kalles bevissthetsstrøm, der man forsøker å skildre en persons bevisste tankeprosess.
Tarkovskij ville forsøke å gi Speil en funksjon mer nærliggende litteraturens enn den tradisjonelle filmens, ved å forklare (som i litteratur) i stedet for å demonstrere (som i film). Han ønsket at seeren, ved å relatere til sitt eget liv, skulle skape et personlig bilde av filmen.
Paradesmiphora

Utseende

Små, avlange, brunlige trebukker. Antennene er nokså kraftige, noe lengre enn kroppen, med fine, utstående hår, også kroppen er tydelig hårete. Pronotum er tønneformet uten tenner på sidene, dekkvingene jevnbrede. Fargetegningene er noe variable men omfatter oftest hvite sidestriper på pronotum som fortsetter som en mer eller mindre lyreformet tegning bakover på dekkvingene.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Costa Rica, Panama, Peru og Bolivia.
Zen (mikroarkitektur)

Arkitektur

Ifølge AMD skal Zens fokus være ytelse per kjerne istedenfor flere kjerner eller flere tråder. Zen skal også forlate CMT (Clustered Multithreading) og skal gå over til SMT (Simultaneous Multithreding), den samme typen som Intel bruker. Å tilpasse prosessorene fra CMT til SMT skal gi mulighet for mange flere tråder, men samtidig vil gjøre den integrerte kretsen til Zen prosessorer større.
Zen vil bli bygd på en mer effektiv 14 nm prosess enn den tidligere brukte 32 nm prosessen. Zen vil bruke en AM4 sokkel og bruker DDR4 minne.
Zen vil støtte RDSEED.

Historie

AMD begynte å planlegge Zen kort tid etter de ansatte Jim Keller på nytt i 2012.
Alan Ball (regissør)

Biografi

Alan Ball har studert ved Florida State University School of Theatre. 
Ball begynte sin karriere med å skrive tv-serien Cybill, med Cybill Shepherd i hovedrollen. Ball har uttalt at han baserte Anette Bennings redselsfulle forstadsfrue i filmen American Beauty på Cybill Shepherd, fordi hun hadde fått et rykte på seg for å være vanskelig å jobbe med.
Alan Ball har dessuten skrevet manus till forskjellige teaterstykker.
Alan Ball er åpent homoseksuell, og hans verk inneholder ofte homoseksuelle temaer og karakterer.
I 2004 kjøpte Ball filmrettighetene til romanen Towelhead, skrevet av Alicia Erian. Filmen hadde premiere på Toronto internasjonale filmfestival den 8. september 2007 under navnet Nothing is Private men ble senere lansert under tittelen Towelhead. Filmen har blant andre Aaron Eckhart, Maria Bello, Toni Collette og debutanten Summer Bishil i hovedrollene. Ball har uttalt, at for ham er filmen en historie om personlig mot, og om å ta ansvar for seg selv  i meget tidlig alder.
I 2005 ble det kjent at Alan Ball skulle skrive og regissere en ny serie for tv-kanalen HBO, basert på Charlaine Harris' bokserie Southern Vampire Mysteries. Serien, som fikk tittelen True Blood, hadde premiere på HBO høsten 2007.
I januar 2007 hadde hans teaterstykke All That I Will Ever Be premiere i New York Theatre Workshop i New York.

Six Feet Under

Alan Ball har skrevet 9 episoder av hans serie Six Feet Under, og han har regissert 6 episoder, deriblant både  piloten og avslutningsepisoden.
Det juridiske fakultet ved Universitetet i Beograd

Det juridiske fakultet ved Universitetet i Beograd (serbisk Правни факултет Универзитета у Београду) er Serbies eldste, største og mest tradisjonsrike institusjon som tilbyr undervisning i og driver forskning innen rettsvitenskap. Det juridiske fakultet er opprettet samtidig med universitetet i 1808.
Fakultetet har ca. 8000 studenter med studierett, og ca. 115 ansatte. Fagtilbudet består av et femårig integrert masterstudium og et treårig PhD-studium.
Hilmar Baunsgaard

Karriere

Hilmar Baunsgaard hadde en handelsutdannelse og arbeidet i det private næringslivet. Han tilsluttet seg Det Radikale Venstre og var fra 1948 med i partiets ledelse. Samme år ble han formann for Radikal Ungdom, noe han var til 1951. I 1957 ble han valgt til Folketinget og var medlem frem til 1977. Han var handelsminister i de sosialdemokratisk-radikale regjeringene under Viggo Kampmann og Jens Otto Krag fra 1961 til 1964, men der var politiske problemer i forhold til Krag, spesielt på grunn av merverdiavgiften og den såkalte helhetsløsningen.
Hilmar Baunsgaard hadde godt tv-tekke, og det var ikke minst hans fortjeneste at Det Radikale Venstre ved folketingsvalget i 1968 fordoblet sitt manntall, som førte til at Baunsgaard ble statsminister i en ny regjering sammen med Venstre og Det Konservative Folkeparti. Regjeringen fikk problemer med et stigende skattetrykk, og også ungdomsopprøret ga vanskeligheter. De ble utskrevet folketingsvalg i 1971, hvor Det Radikale Venstre bevarte sine mandater, men regjeringens parlamentariske flertall var borte, og Krag tok over som statsminister. 
Hilmar Baunsgaard kunne på grunn av indre uro ikke bevare sin innflytelse i partiet, og i 1977 forlot han Folketinget og ble formann for Politikens bestyrelse.
Algeries bank

Algeries bank (arabisk: بنك الجزائر, fransk: Banque d'Algérie) er sentralbanken i Algerie. 
Den ble etablert 13. desember 1962, og har i dag til oppgave å sørge for stabil økonomi i forhold til valutakurser, kredittinstitusjoner og børsen. I tillegg har den som ansvar å sette regler for banker og andre kredittinstitusjoner i Algerie, blant annet regelverket som bestemmer hvem som skal kunne få autorisasjon til å drive bank her. 
Sentralbanksjef er per mars 2018 Mohammed Loukal. Han ble utnevnt 31. mai 2016. Med seg har han tre visesentralbanksjefer.
Zhaoyang

Zhaoyang (kinesisk: 昭阳区, pinyin: Zhāoyáng Qū) er et bydistrikt i byprefekturet Zhaotong i provinsen Yunnan.
Det har et areal på 2 240 km² og teller ca. 770 000 innbyggere (2004).
Agnes Ravatn

Arbeid og bakgrunn

Ravatn debuterte i 2007 med romanen Veke 53 (utgitt på Samlaget), som ble belønnet med Natt&Dags Bergensprisen for beste bok 2007, Sokneprest Alfred Andersson-Ryssts fond 2008, og Rogaland fylkeskommunes litteraturstipend 2008. Fanzinen Ikke til hjemlån, utgitt sammen med Kjersti Rorgemoen, Anja Ulset og Mari Ulset, kom i bokform i 2008. I 2009 kom essaysamlingen Stillstand. Sivilisasjonskritikk på lågt nivå. I 2011 kom Folkelesnad, en essaysamling om norske ukeblader og magasiner, som ble nominert til Brageprisen for beste sakprosabok det året. Høsten 2013 kom det ny roman fra Ravatn, med tittelen Fugletribunalet. I 2019 kom romanen Dei sju dørene.
Ravatn mottok Språkprisen for nynorsk i 2011, og Arne Hestenes’ journalistpris i 2013. I 2014 fikk hun P2-lytternes romanpris for «Fugletribunalet». I 2014 var hun festspilldikter under Dei nynorske festspela.
Ravatn skriver også fast i avisene Dag og Tid og Dagbladet. Hun var elev ved Skrivekunstakademiet i årskullet 2004-2005.
Noregs Ungdomslag

Formål

Noregs Ungdomslag skal gjennom folkelige kulturaktiviteter skape engasjement og levende lokalmiljø.

Prinsipprogram

Prinsipprogrammet til Noregs Ungdomslag er bygget rundt seks kjerneverdier, som ligger til grunn for politikken til organisasjonen: Frilynthet, tradisjoner, nyskaping, generasjoner, rusfri samværskultur og samfunnsengasjement.
MS «Værøy»

MS «Værøy» var et passasjerskip bygget i 1935 for Fylkesbaatane i Sogn og Fjordane. Skipet gikk i lokalrute for rederiet frem til 1973.
Anctoville

Befolkningsutvikling

Antall innbyggere i kommunen Anctoville
Referanse: INSEE
Stridsteknisk nivå

Stridsteknisk nivå i militæret er nivået under taktisk nivå, for eksempel kompani, tropp og liknende. Dette nivået er slik at forskjellige stridsteknikker, for eksempel organisering av støttepunkt, forsvar mot stridsvognangrep, oppsetting av luftvern og lignende blir øvde og drillet. Det er også stridsteknikk å organisere artilleriet slik at det blir utnyttet maksimalt for situasjonen. Innen bataljonen i Norge kan det være at noe taktikk kan benyttes i tillegg til stridsteknikk, så her foregår brytningen mellom taktikk og stridsteknikk .
Orleysa

Orleysa (etablert 1987) er en norsk musikkgruppe, kjent for sin blanding av jazz og norsk folkemusikk. Ordet kommer av det norrøne «uttrykke noe».
I hovedsak har besetningen vært frontfigurer og vokalister Berit Opheim og Ann Elisabeth Lunde (tidvis også Elisabeth Håvig og Eli Storbekken); Jan Magne Førde trompet, Arve Furset piano, Rolf Prestø bass, samt Terje Isungset trommer. Saksofonistene Torbjørn Skjold og Tore Brunborg, samt pianist Dag Arnesen har vært gjester. De fleste av komposisjonene er forøvrig ved Jan Magne Førde. Etter flere år med høy festivalaktivitet har det vært lite å høre siden 1995.
Zhangjiachuan

Zhangjiachuan (kinesisk: 张家川回族自治县; pinyin: Zhāngjiāchuān huízú Zìzhìxiàn) er et autonomt fylke for huikinesere i byprefekturet Tianshui i provinsen Gansu i Folkerepublikken Kina.
Befolkningen var på 299 277 innbyggere i 1999.
Urinsyregikt

Podagra i tegneserie

I tegneserien Knoll og Tott har Kaptein Vom podagra. Raseriet til kaptein Vom, som ble plaget med at guttene kom borti hans svært vonde tå, var nøye beskrevet.
Tarucus

Utseende

Små, spraglete blåvinger, bakvingen med en kort stjert. Hannenes overside er blå med en litt perlemorsaktig glans, hunnene er brunspraglete med enkelte blåskimrende felter. Undersiden er hvit med brune tverrstriper.

Levevis

Larvene lever på ulike planter, men særlig på slekten Zizyphus (Rhamnaceae).
I alle fall noen av artene er knyttet til maur i slekten Crematogaster.

Utbredelse

Slekten er først og fremst utbredt i Afrika og det sørlige Asia, men to vidt utbredte arter forekommer også i Sør-Europa.
Landmark 81

Landmark 81  er en skyskraper i Ho Chi Minh-byen i Vietnam. Byggingen startet i 2007 og ble avsluttet i 2018, med offisiell åpning 20. mars. Høyden er 461,2 meter, noe som gjør den høyest i byen. Samlet gulvflate er 141 000 kvadratmeter. Tårnet brukes til kontorer og shopping.
Bygningen inkluderer: hotell, restauranter, kjøpesentre og leiligheter.
Podenco andaluz

Opprinnelse og alder

Hvor gammel denne hunderasen er vet man ikke, men man har lenge antatt at den nedstammer fra såkalte urhunder (tesem). Som type har den en rekke fellestrekk med ibizahund, podenco canario, faraohund og etnahund, men aller mest ligner den på den portugisiske podengoen – podengo portugues. Kynologene har derfor antatt at disse har et felles opphav, og mange mener til og med at de er varieteter av samme hund.
Rasen har en lokal rasestandard i Spania, men har ikke oppnådd internasjonal anerkjennelse ennå.
En lokal variant av rasen er kjent som podenco malagueño, eller podenco andaluz malague. Den regnes ofte som en egen rase av spanjolene langs Málagakysten sør i Spania, men den anerkjennes ikke utenfor dette distriktet. Den har imidlertid visse særtrekk som skiller den fra den ordinære podenco andaluz, blant annet i størrelse og jaktform. Den finnes kun i en middels stor variant og er først og fremst en jakthund på kanin.

Bruksområde

Podenco andaluz er en utpreget hurtig og utholdende jakthund, som i hjemlandet først og fremst har vært benyttet til småviltjakt. Denne hundetypen bruker syn, lukt og hørsel like aktivt når den jakter, og den har derfor kvaliteter innen mange jaktformer, herunder også som ledhund. Rasen er også en ypperlig brukshund. Den er energisk og har høyt utviklet luktesans og kan med fordel benyttes som ettersøkshund, sporhund, narkotikahund og en rekke andre formål. Den er også en godt vakthund. Rasen har på grunn av sin hurtighet og spenstighet dessuten en rekke egenskaper innen hundesport, og den regnes som en god og stødig familiehund.

Lynne og væremåte

Podenco andaluz regnes som en ekstremt livlig og svært lojal hund. Den krever mye mosjon og trives best når den får nok psykiske utfordringer og oppgaver i hverdagen. Som rase er den normalt noe tilbakeholden og skeptisk til fremmede, men den skal ikke være aggressiv. Den har et tydelig kroppsspråk og vil trolig varsle når det kommer fremmede. Den regnes som en god familiehund som passer best sammen med erfarne hundefolk som liker å ferdes mye ute i skog og mark.

Annet

Rasen regnes som meget sunn og har få eller ingen arvelige sykdommer. Den ruhårede/langhårede varianten krever daglig pelsstell.
Othello (brettspill)

Othello (ofte kalt Reversi) er et brettspill der spillebrettet består av 8 x 8 ruter. Spillet gjennomføres ved at brikker med en svart side og en hvit side plasseres på spillebrettet og snur brikker av motstanderens farge, alt etter plassering av egne og motspillers brikker. Spillet ble oppfunnet av japanereren Goro Hasegawa, og ble solgt for første gang i 1973. オセロ・Othello er et registrert varemerke. 
Spillet omtales ofte med uttrykket: «A minute to learn, a lifetime to master».
Det arrangeres årlige NM, VM og nordisk mesterskap i Othello. Det første verdensmesterskapet i Othello ble holdt i oktober 1977 i Tokyo, Japan. Norge arrangerte VM i Othello i Oslo 19-22. november 2008. Beste norske VM-prestasjoner er Thomas Heibergs 2.-plass i 1977 og Jan Kristian Hauglands 4.-plass i 1999. Tre ganger har en nordmann vunnet Nordisk mesterskap: Johan Dovland i 2006 og Martin Ødegård i 2007 og 2016.
Per 2018 var Keisuke Fukuchi den yngste verdensmesteren noensinne, da han vant VM i Praha i 2018 mens han var 11 år gammel.

Opprinnelse

Brettspillet Othellos historie kan spores tilbake til England i 1883. Her fikk spillet stor popularitet og spredte seg raskt til andre land. Den versjonen av Othello som spilles idag har sin opprinnelse i Japan på 1970-tallet. Det var da man startet med å legge to hvite og to sorte brikker i diagonal som utgangsposisjon, og man fjernet også begrensningen på 32 brikker per spiller. Det var også da navnet Othello først ble brukt om spillet, inspirert av Shakespeares stykke.
Parasittisme

Parasittisme (parasitt) er en organisme (snylter) som lever på eller i en annen organisme (vert) og som får sin næring uten å nødvendigvis hindre vertens normale liv, i stor grad, selv om døden ofte er sluttresultatet.
Mange arter finnes blant planter, som misteltein, og blant dyr som midd, lus, lopper, snyltevepser, lusfluer m.m.

Parasitter på planter

Misteltein (Viscum album) er en plante som lever som parasitt på andre planter, fremfor alt på trær.
Pax Arctica-ekspedisjonen

Pax Arctica-ekspedisjonen ble gjennomført i 2003 av Luc Hardy og Larry Hunt. De  gjennomførte en en-måneds reise fra sine hjem i Connecticut og besteg toppen av Vinson-massivet på 16 067 fot, Antarktis høyeste. Ekspedisjonen ble støttet av The Explorers Club ved at de fikk bære klubbens flagg
Seiling under Sentralamerikanske og karibiske leker 2006

Seiling under Sentralamerikanske og karibiske leker 2006. Seiling var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var tiende gangen som seiling var med i de sentralamerikanske og karibiske leker. Det ble konkurrert i seks klasser.
Kljutsjevskaja Sopka

Utbruddet i 2008

Fra tidlig i januar 2007 begynte Kljutsjevskaja Sopka en ny utbruddssyklus. 28. juni 2007 kom det kraftigste utbruddet i syklusen og asken som ble kastet opp i atmosfæren nådde en høyde på 10 000 meter og drev vestover og påvirket flytrafikken mellom Amerika og Asia. Aske falt ned på øya Unimak i Alaska.